Scopul Acordului este de a dezvolta un sistem de apeducte de interconexiune și aducțiune cu aportul instituțiilor din România și Republica Moldova, formarea pieței de apă potabilă și formarea serviciilor de alimentare cu apă a consumatorilor.

În scopul realizării acestui acord, operatorul regional din România vine cu propunerea de a furniza apă potabilă către locuitorii raioanelor Ungheni, Nisporeni și Fălești. Investițiile vor fi realizate de către operatorul regional de alimentare cu apă și canalizare din România.

„În prezent, în unele localități din raioanele Nisporeni, Ungheni și Fălești, nu există surse calitative de apă potabilă și rețele centralizate de exploatare”, a precizat ministra Agriculturii, Dezvoltări Regional și Mediului, Georgeta Mincu.

În prezent, operatorul regional din România a finalizat construcția sistemului de alimentare cu apă Iași – Prisăcani – Măcărești, care prevede sub – traversarea râului Prut la Măcărești, r-nul Ungheni, Republica Moldova, însă operatorul regional nu poate traversa cu conductele de apă și de canalizare râul Prut (frontiera), atâta timp cât nu este semnat acest Acord.

În cadrul Acordului, părțile vor conveni asupra permisiunii de amplasare a unor apeducte, cu subtraversarea râului Prut, între localitățile: Macarești (România) — Măcărești (Republica Moldova); în sectorul localității Tabara (România); între localitățile Sculeni (Romania) — Sculeni (Republica Moldova) și între localitățile Ungheni (România) — Ungheni (Republica Moldova).